ai4bharat/Pralekha huggingface dataset:
நிலக்கரி அமைச்சகம்
அரசு மின்-சந்தையில்  நிலக்கரி அமைச்சகம் முன்னணி வகிக்கிறது
நடப்பு நிதியாண்டில், 14 செப்டம்பர் 2023 நிலவரப்படி, ஜிஇஎம் மூலம் கொள்முதல் ரூ.23,798 கோடியை எட்டியுள்ளது. இந்த சாதனையின் மூலம், நிலக்கரி அமைச்சகம் ஏற்கனவே 2023-24 நிதியாண்டிற்கான அதன் வருடாந்திர இலக்கான ரூ.21,325 கோடியை இரண்டாவது காலாண்டிலேயே தாண்டியுள்ளது. 2022-2023 நிதியாண்டில், ஜிஇஎம் மூலம் பொருட்கள் மற்றும் சேவைகளை கொள்முதல் செய்ய நிலக்கரி அமைச்சகத்திற்கு  நிர்ணயிக்கப்பட்ட இலக்கு ரூ.4000 கோடியாகும். உண்மையான சாதனை இந்த இலக்கைத் தாண்டி, ரூ.4,278 கோடியை எட்டியுள்ளது, இது 107% சாதனை விகிதத்தைக் குறிக்கிறது. தொழில்நுட்ப சிக்கல்களைத் தீர்க்க ஜெம் குழு மற்றும் சிஐஎல் கொள்முதல் குழு இடையே நெருக்கமான தொடர்பு மூலம் இந்த முன்மாதிரியான சாதனை சாத்தியமாகியுள்ளது.
கோல் இந்தியா லிமிடெட் மற்றும் அதன் துணை நிறுவனங்கள் 14 செப்டம்பர் 2023 நிலவரப்படி ரூ.23,363 கோடியை பங்களிப்பதன் மூலம் ஜி.இ.எம் இல் கொள்முதலில் குறிப்பிடத்தக்க பங்கைக் கொண்டுள்ளன, இது 2023-24 நிதியாண்டிற்கான அதன் உண்மையான இலக்கை விட 17% அதிகமாகும். இந்த சாதனையின் மூலம், கோல் இந்தியா லிமிடெட் ஜிஇஎம் கொள்முதலில் நாட்டின் முன்னணி சி.பி.எஸ்.இ.யாக மாறியுள்ளது.
ஆகஸ்ட் 2016 இல் தொடங்கப்பட்ட ஜி.இ.எம் முந்தைய டெண்டர் செயல்முறையை நவீனமயமாக்குவதையும், டிஜிட்டல்மயமாக்கலை ஏற்றுக்கொள்வதன் மூலம் அரசாங்க கொள்முதலில் ஒருமைப்பாடு மற்றும் வெளிப்படைத்தன்மையை மேம்படுத்துவதையும் நோக்கமாகக் கொண்டு தொடங்கப்பட்டது. நிறுவப்பட்டதிலிருந்து கடந்த ஏழு ஆண்டுகளாக, நிலக்கரி அமைச்சகம்  இந்த டிஜிட்டல் மாற்றத்திற்கான முயற்சிக்கு அர்ப்பணிப்புடன் உள்ளது.
ஜி.இ.எம் மூலம் நிலக்கரி அமைச்சகத்தின்  கணிசமான கொள்முதல் சாதனைகள் வெளிப்படையான மற்றும் திறமையான கொள்முதல் செயல்முறைகளை எளிதாக்குவதில் தளத்தின் செயல்திறன் மற்றும் செயல்திறனை எடுத்துக்காட்டுகின்றன. நிலக்கரி அமைச்சகத்தின் பல்வேறு பொதுத்துறை நிறுவனங்கள் ஜி.இ.எம்-ஐ பரவலாக ஏற்றுக்கொண்டது, ஒட்டுமொத்த கொள்முதல் சூழலை எளிதாக்குவதற்கும் மேம்படுத்துவதற்கும் அதன் வெற்றியை மேலும் வலியுறுத்துகிறது.
https://pib.gov.in/PressReleasePage.aspx?PRID=1957716
AD/ANU/PKV/KRS
(Visitor Counter : 48
சுகாதாரம் மற்றும் குடும்ப நலத்துறை அமைச்சகம்
கோவிட்-19 அண்மைத் தகவல்கள்
1லட்சம் மக்கள் தொகைக்கு எவ்வளவு இறப்பு என்ற எண்ணிக்கை உலகிலேயே இந்தியாவில்தான் குறைவாக உள்ளது.
உலக சுகாதார நிறுவனத்தின் 22 ஜுன் 2020, தேதியிட்ட சூழல் அறிக்கையானது 1 லட்சம் மக்கள் தொகைக்கு எவ்வளவு இறப்பு என்ற எண்ணிக்கை உலகிலேயே இந்தியாவில் தான் குறைவாக உள்ளதாகக் கூறியுள்ளது. இந்தியாவில் ஒரு லட்சம் மக்கள் தொகைக்கு நோயாளிகள் இறப்பு எண்ணிக்கை 1.00 என உள்ளது. உலக சராசரி எண்ணிக்கை இந்தியாவை விட 6 மடங்கு அதிகமாக, அதாவது 6.04 என்ற அளவில் இருக்கிறது. இங்கிலாந்தில் கோவிட்-19 தொடர்பான இறப்புகள் ஒரு லட்சம் மக்கள் தொகைக்கு 63.13 என்ற எண்ணிக்கையில் இருக்கிறது. இந்த இறப்பு எண்ணிக்கை ஸ்பெயின், இத்தாலி, அமெரிக்கா போன்ற நாடுகளில் முறையே 60.60, 57.19, 36.30 என்று இருக்கிறது.
இந்தியாவில், நோயாளிகளை ஆரம்ப நிலையிலேயே கண்டறிதல், சரியான நேரத்தில் பரிசோதனை செய்தல் மற்றும் கண்காணிப்பு, மிக விரிவான நோயாளிகளின் தொடர்பு குறித்தத் தடம் அறிதல் ஆகிய செயல்பாடுகளோடு திறம்பட மருத்துவமனை மேலாண்மையும் இணைந்து இருப்பது நோய் காரணமாக இறப்பவர்களின் எண்ணிக்கையைக் கட்டுப்பாட்டுக்குள் வைத்திருக்க உதவுகிறது. கோவிட்-19 தொற்றுப் பரவலைத் தடுத்தல், தனிமைப்படுத்துதல், மேலாண்மை செய்தல் ஆகியவற்றை மாநிலங்கள் / யூனியன் பிரதேசங்களோடு இணைந்து இந்திய அரசு மேற்கொள்வதற்கு கடைபிடிக்கும் சீரான முறை, முன் கூட்டியே செயல்படுதல் மற்றும் தானே முன்வந்து செயல்படும் அணுகுமுறைக்கு இறப்புகளின் எண்ணிக்கை குறைவாக இருப்பதே சாட்சியமாக உள்ளது.
நோயிலிருந்து குணம் அடைபவர்களின் விகிதம் தொடர்ச்சியாக அதிகரித்து வருகிறது. இன்றைய தேதியில் குணம் அடைந்து வரும் கோவிட்-19 நோயாளிகளின் விகிதம் 56.38 சதவீதமாக உள்ளது. இதுவரை கோவிட்-19 நோயில் இருந்து 2,48,189 நோயாளிகள் குணம் அடைந்துள்ளனர். கடந்த 24 மணி நேரத்தில் மொத்தமாக 10,994 கோவிட்-19 குணம் அடைந்துள்ளனர்.
தற்போது 1,78,014 சிகிச்சை பெற்று வருகின்றனர். இவர்கள் அனைவரும் மருத்துவமனைக் கண்காணிப்பின் கீழ் உள்ளனர்.
தொற்றைக் கண்டறிவதற்கான அரசு பரிசோதனைக் கூடங்களின் எண்ணிக்கை 726 ஆக அதிகரிக்கப்பட்டுள்ளது. அதே போன்று தனியார் பரிசோதனைக் கூடங்களின் எண்ணிக்கை 266 ஆக அதிகரிக்கப்பட்டுள்ளது. மொத்தமாக 992 பரிசோதனைக் கூடங்கள் தற்போது செயல்பாட்டில் உள்ளன. வகைவாரியான எண்ணிக்கை கீழே தரப்படுகிறது:
- நிகழ் நேர ஆர்.டி பி.சிஆர் அடிப்படையிலான பரிசோதனைக் கூடங்கள்: 553 
- ட்ரூநேட் அடிப்படையிலான பரிசோதனைக் கூடங்கள்: 361 
- சிபி நேட் அடிப்படையிலான பரிசோதனைக் கூடங்கள்: 78 
கடந்த 24 மணி நேரத்தில் பரிசோதிக்கப்பட்ட மாதிரிகளின் எண்ணிக்கை 1,87,223 ஆக அதிகரித்துள்ளது. இதுவரை பரிசோதிக்கப்பட்ட மாதிரிகளின் மொத்த எண்ணிக்கை 71,37,716 ஆகும்.
(
மத்திய பணியாளர் தேர்வாணையம்
ஜூலை 2022-ல் மத்திய அரசுப் பணியாளர் தேர்வாணையத்தால் தேர்வு செய்யப்பட்ட ஆட்சேர்ப்பு தேர்வு முடிவுகள்
மத்திய அரசுப் பணியாளர் தேர்வாணையத்தால் நடத்தப்பட்ட கீழ்காணும் ஆட்சேர்ப்பு தேர்வுகளுக்கான முடிவுகள், ஜூலை 2022-ல் இறுதி செய்யப்பட்டுள்ளது. பரிந்துரைக்கப்பட்ட விண்ணப்பதாரர்களுக்கு, தபால் மூலமாக தனித்தனியாக தகவல் தெரிவிக்கப்பட்டுள்ளது.
முழு விவரங்களுக்கு இந்த இணைப்பைக் காணவும்: https://pib.gov.in/PressReleseDetail.aspx?PRID=1854595
நுகர்வோர் நலன், உணவு மற்றும் பொது விநியோகம் அமைச்சகம்
அனைத்து சர்க்கரை ஆலைகளுக்கும் 60 லட்சம் மெட்ரிக் டன் ஏற்றுமதி ஒதுக்கீட்டை அரசு நிர்ணயித்துள்ளது
கரும்பு உற்பத்தியின் ஆரம்ப மதிப்பீடுகளின் அடிப்படையில், நாட்டிலுள்ள சர்க்கரையின் விலை நிலைத்தன்மையையும், நாட்டில் உள்ள சர்க்கரை ஆலைகளின் நிதி நிலையையும் சமநிலைப்படுத்தும் மற்றொரு நடவடிக்கையாக, 2022-23 சர்க்கரைப் பருவத்தில் 60 லட்சம் மெட்ரிக் டன் வரை சர்க்கரை ஏற்றுமதியை இந்திய அரசு அனுமதித்துள்ளது. . சர்க்கரை ஏற்றுமதியை ‘கட்டுப்படுத்தப்பட்ட’ பிரிவின் கீழ் சேர்ப்பதை 2023 அக்டோபர் 31 வரை வெளிநாட்டு வர்த்தகத்துக்கான தலைமை இயக்ககம் ஏற்கனவே நீட்டித்துள்ளது.
30.09.2023 நிலவரப்படி, சுமார் 275 லட்சம் மெட்ரிக் டன் சர்க்கரையை உள்நாட்டு உபயோகத்திற்காகவும், 50 லட்சம் மெட்ரிக் டன் சர்க்கரையை எத்தனால் உற்பத்திக்குத் திருப்பிவிடவும், 30.09.2023 நிலவரப்படி, மத்திய அரசு முன்னுரிமை அளித்துள்ளது. நாட்டில் உள்ள சர்க்கரை ஆலைகள் உற்பத்தி செய்யும் சர்க்கரையின் இருப்பு அளவு ஏற்றுமதிக்கு அனுமதிக்கப்படும். 2022-23 சர்க்கரைப் பருவத்தின் தொடக்கத்தில், கரும்பு உற்பத்தியின் ஆரம்ப மதிப்பீடுகளின்படி,60 லட்சம் மெட்ரிக் டன் சர்க்கரை ஏற்றுமதி செய்ய முடிவு செய்யப்பட்டுள்ளது. நாட்டில் கரும்பு உற்பத்தி அவ்வப்போது மதிப்பாய்வு செய்யப்படும் மற்றும் சமீபத்திய மதிப்பீடுகளின் அடிப்படையில், அனுமதிக்கப்படும் சர்க்கரை ஏற்றுமதியின் அளவு மறுபரிசீலனை செய்யப்படும்.
2021-22 சர்க்கரை பருவத்தின் போது, இந்தியா 110 லட்சம் மெட்ரிக் டன் சர்க்கரையை ஏற்றுமதி செய்து, உலகின் இரண்டாவது பெரிய சர்க்கரை ஏற்றுமதியாளராக ஆனது. இதன்மூலம், சுமார் ரூ. 40,000 கோடி மதிப்புள்ள அந்நியச் செலாவணி நாட்டுக்கு கிடைத்தது. சர்க்கரை ஆலைகளுக்கு உரிய நேரத்தில் பணம் செலுத்தியதாலும், இருப்புச் செலவு குறைந்ததாலும் விவசாயிகளின் கரும்பு நிலுவைத் தொகையை முன்கூட்டியே வசூலிக்க முடிந்தது. 31.10.2022 நிலவரப்படி, 1.18 லட்சம் கோடி ரூபாய்க்கும் அதிகமான கரும்பு கொள்முதல் செய்யப்பட்டிருந்தாலும், 2021-22 பருவத்துக்கான விவசாயிகளின் கரும்பு நிலுவைத் தொகையில் 96% க்கும் அதிகமானவை ஏற்கனவே வசூலிக்கப்பட்டுள்ளன.
சர்க்கரை ஏற்றுமதி கொள்கையானது, உள்நாட்டு நுகர்வோரின் நலன் கருதி சர்க்கரைத் துறையில் விலை ஸ்திரத்தன்மையை உறுதி செய்வதில் அரசு கவனம் செலுத்துவதைக் குறிக்கிறது. சர்க்கரை ஏற்றுமதியை கட்டுப்படுத்துவதன் மூலம், உள்நாட்டு விலைகள் கட்டுக்குள் இருக்கும். மேலும், உள்நாட்டு சந்தையில் பெரிய பணவீக்க போக்குகள் எதுவும் ஏற்படாது. இந்திய சர்க்கரை சந்தை ஏற்கனவே பெயரளவுக்கு விலை உயர்வைக் கண்டுள்ளது, இது விவசாயிகளுக்கான கரும்புக்கான ஆலை மறுநிர்ணய உற்பத்தி அதிகரிப்புடன் ஒத்துப்போகிறது.
மற்றொரு கவனம் செலுத்தும் பகுதி, நாட்டில் எத்தனால் உற்பத்தியாகும். இது எரிபொருள் இறக்குமதியைச் சார்ந்திருப்பதைக் குறைப்பதற்கும், பசுமை ஆற்றலை நோக்கிச் செல்வதற்கும் முன்னுரிமை அளிக்கிறது.
சர்க்கரை ஏற்றுமதியை அனுமதிப்பதன் மூலம், கரும்பு விவசாயிகள் மற்றும் சர்க்கரை ஆலைகளின் நலனையும் அரசு பாதுகாத்துள்ளது, ஏனெனில் ஆலைகள் சாதகமான சர்வதேச சர்க்கரை விலை சூழ்நிலையின் பலனைப் பெற முடியும் என்பதுடன் சர்க்கரையின் சிறந்த விலையை அடைய முடியும், இதனால் நடப்பு சர்க்கரை பருவத்தில் 2022-23 விவசாயிகளுக்கு கரும்பு நிலுவைத் தொகை சரியான நேரத்தில் செலுத்தப்படலாம்.ஆலைகளின் செயல்பாட்டு மூலதனச் செலவுகள், சர்க்கரை இருப்புகளின் உகந்த நிலை காரணமாக குறையக்கூடும்.
சுகாதாரம் மற்றும் குடும்ப நலத்துறை அமைச்சகம்
தில்லியில் நடைபெறும் சுதந்திர தின விழாவில் பங்கேற்க பல்வேறு துறைகளைச் சேர்ந்த சிறப்பு விருந்தினர்களுக்கு அழைப்பு விடுக்கப்பட்டுள்ளது
2023 ஆகஸ்ட் 15-ம் தேதி, சுதந்திர தினத்தன்று வரலாற்றுச் சிறப்புமிக்க செங்கோட்டையில் நடைபெறவுள்ள சுதந்திர தின கொண்டாட்டங்களின் ஒரு பகுதியாக, துடிப்பான செயல்திறன் கொண்ட கிராம ஊராட்சித் தலைவர்கள், ஆசிரியர்கள், செவிலியர்கள், விவசாயிகள், மீனவர்கள் என பலதரப்பட்ட சிறப்பு விருந்தினர்கள் கொண்டாட்டங்களில் பங்கேற்க அழைக்கப்பட்டுள்ளனர்.
பல்வேறு பகுதிகளில் இருந்து பல்வேறு துறைகளைச் சேர்ந்த சுமார் 1,800 பேர் பிரதமர் திரு நரேந்திர மோடியின் சுதந்திர தின உரையைக் கேட்க அழைக்கப்பட்டுள்ளனர். இந்தியா முழுவதிலும் உள்ள அனைத்து தரப்பு மக்களையும் அழைத்து, கொண்டாட்டங்களின் ஒரு பகுதியாக அவர்களுக்கு வாய்ப்பளித்து, மக்கள் பங்களிப்பை உறுதி செய்ய வேண்டும் என்ற தொலைநோக்குப் பார்வையுடன் அரசு இந்த நடவடிக்கையை எடுத்துள்ளது.
விழாவைக் காண அழைக்கப்பட்ட 50 செவிலியர்களில் 3 செவிலியர்கள் ஹரியானாவைச் சேர்ந்தவர்கள். அவர்களில் ஃபரிதாபாத்தில் உள்ள பாட்ஷா கான் சிவில் மருத்துவமனையின் ரத்த வங்கியில் நர்சிங் அதிகாரியாகப் பணிபுரியும் சவிதா ராணியும் ஒருவராவார்.
இது தொடர்பாக தூர்தர்ஷன் தொலைக்காட்சிக்குப் பேட்டி அளித்த அவர், மகத்தான சுதந்திர தின நிகழ்ச்சியின் ஒரு பகுதியாக தாம் இருப்பதில் தாமும், தமது குடும்பத்தினரும் மருத்துவமனை ஊழியர்களும் மகிழ்ச்சியடைவதாகத் தெரிவித்தார்.
முன்னதாக, கொவிட் பாதிப்புக் காலத்தின்போது சிறப்பாக பணியாற்றியதற்காக சவிதா ராணியை செவிலியர் தினத்தன்று குடியரசுத் தலைவர் திருமதி திரௌபதி முர்மு கௌரவித்தது குறிப்பிடத்தக்கது.
பிரதமர் அலுவலகம்
சுற்றுச்சூழல் நெருக்கடிகள் மற்றும் சவால்களை எதிர்கொள்வதற்கான நடவடிக்கைகளை அவசரமாக விரைவுபடுத்துவதற்கான ஜி 20 நாடுகளின் உறுதிப்பாட்டை பிரதமர் அங்கீகரித்தார்
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு. பூபேந்தர் யாதவின் கட்டுரையின் மூலம் பருவநிலை மாற்றம் உள்ளிட்ட சுற்றுச்சூழல் நெருக்கடிகள் மற்றும் சவால்களை எதிர்கொள்வதற்கான நடவடிக்கைகளை அவசரமாக விரைவுபடுத்துவதற்கான ஜி 20 நாடுகளின் உறுதிப்பாட்டை பிரதமர் திரு. நரேந்திர மோடி ஒப்புக் கொண்டுள்ளார்.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு. பூபேந்தர் யாதவின் கட்டுரையைப் பகிர்ந்து எக்ஸ் சமூக வலைதளத்தில் பிரதமர் கூறியிருப்பதாவது;
"தில்லி பிரகடனத்தின் மூலம், பருவநிலை மாற்றம் உள்ளிட்ட சுற்றுச்சூழல் நெருக்கடிகள் மற்றும் சவால்களை நிவர்த்தி செய்வதற்கான நடவடிக்கைகளை 'அவசரமாக விரைவுபடுத்த' ஜி 20 நாடுகள் உறுதி பூண்டுள்ளன என்று மத்திய சுற்றுச்சூழல் துறை அமைச்சர் திரு பூபேந்தர் யாதவ் விளக்குகிறார்’’.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 107.63 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 12,885 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.23 சதவீதம்.
கடந்த 24 மணி நேரத்தில் 15,054 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,12,794 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.43 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,48,579; இது 253 நாட்களில் மிகவும் குறைந்த அளவு.
வாராந்திர பாதிப்பு விகிதம் 1.17 கடந்த 41 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம் 1.21 ஆகும். கடந்த 31 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 61.23 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769380
(Visitor Counter : 112
உள்துறை அமைச்சகம்
கொவிட் 19 ஐ எதிர்த்துப் போரிட அத்தியாவசியப் பொருட்கள் சட்டம் 1955ன்படி முழு அடைப்பின் போது அத்தியாவசியப் பொருட்கள் கிடைப்பதை உறுதிசெய்ய மத்திய உள்துறை அமைச்சகம் மாநில அரசுகளுக்கு கடிதம் எழுதியுள்ளது
நாட்டில் அத்தியாவசியப் பொருட்கள் வழங்கல் சுமுகமாக பராமரிக்கப்படுவதற்கென அத்தியாவசியப் பொருட்கள் கிடைப்பதை உறுதி செய்ய அவசர நடவடிக்கை எடுக்குமாறு அனைத்து மாநில அரசுச் செயலர்களுக்கும் மத்திய உள்துறைச் செயலர் திரு அஜய்
குமார் பல்லா கடிதம் எழுதியிருக்கிறார். அத்தியாவசியப் பொருட்கள் சட்டம் 1955ன்படி அவர் இந்த நடவடிக்கையை எடுத்துள்ளார். இருப்பு வரம்பை நிர்ணயித்தல் , அதிகப்பட்ச விலை நிர்ணயம், உற்பத்தியை உயர்த்துதல், மொத்த விற்பனையாளர்களின் கணக்குகளை ஆய்வு செய்தல் மற்றும் இது போன்றவை இந்த நடவடிக்கைகளில் அடங்கும்.
பல்வேறு காரணங்களால், குறிப்பாக தொழிலாளர் பற்றாக்குறை போன்ற காரணங்களால் உற்பத்தி இழப்பு ஏற்பட்டிருப்பதாகத் தெரிய வந்துள்ளது. இந்தச் சூழலில் பதுக்கல், கருப்புச் சந்தை, கொள்ளை லாப விற்பனை, எதிர்ப்பார்ப்பு வர்த்தகம் ஆகியவற்றுக்கான சாத்தியக் கூறுகளால் அத்தியாவசியப் பொருட்களின் விலை உயரும். எனவே. பொது மக்களுக்கு நியாயமான விலையில் இந்தப் பொருட்கள் கிடைக்கச் செய்ய மாநிலங்கள் அவசர நடவடிக்கை
எடுக்க வேண்டுமென்று கேட்டுக்கொள்ளப்பட்டுள்ளது.
முன்னதாக, பேரிடர் நிர்வாக சட்டத்தின் கீழ், உள்துறை அமைச்சகம் வெளியிட்ட உத்தரவின்படி, உணவுப் பொருட்கள், மருந்துகள், மருத்துவக் கருவிகள் போன்ற அத்தியாவசியப் பொருட்கள் தொடர்பான உற்பத்தி, போக்குவரத்து மற்றும் வழங்கல் சங்கிலிச் செயல்பாடுகள் போன்றவற்றுக்கு அனுமதி வழங்கப்பட்டுள்ளது.
(
வணிகம் மற்றும் தொழில்துறை அமைச்சகம்
வர்த்தகத்தில் வெளிப்படைத்தன்மையை அதிகரித்து நம்பிக்கையைக் கட்டமைக்குமாறு திரு.பியூஷ் கோயல் அனைத்து நாடுகளுக்கும் கோரிக்கை
முதன்மையான வர்த்தக கூட்டாளி என்ற தமது பங்கை இழந்து விடாமல் இருக்க வர்த்தகத்தில் வெளிப்படைத்தன்மையை அதிகரித்து, நம்பிக்கையைக் கட்டமைக்குமாறு, மத்திய வர்த்தக தொழில்துறை அமைச்சர் திரு.பியூஷ் கோயல் அனைத்து நாடுகளையும் கேட்டுக் கொண்டுள்ளார். இன்று நடைபெற்ற பத்தாவது பிரிக்ஸ் வர்த்தக அமைச்சர்களின் மெய்நிகர் மாநாட்டில் உரையாற்றிய அவர், கொவிட்-19-க்கு பிறகான சீரமைப்புக் காலத்தில் வர்த்தகம் தனது பங்கினை ஆற்ற, அனைத்துக் கூட்டாளிகளும் நம்பிக்கைக்கு உகந்தவர்களாகவும், வெளிப்படைத்தன்மையுடனும் செயல்பட வேண்டும் என்று அவர் தெரிவித்தார்.
“நம்பிக்கையும், வெளிப்படைத்தன்மையும்தான் உலகளாவிய விநியோகச் சங்கிலியை நிலைத்திருக்க செய்கின்றன. உலகளாவிய வர்த்தகப் போக்கினில் தமது பங்கை நிலை நிறுத்த, உலக வர்த்தக விதிமுறைகளை நாடுகள் கடைப்பிடிக்க வேண்டும். ஒன்றின் மீது ஒன்று நம்பிக்கை கொண்டிருக்கும் நாடுகள் ஒன்று சேர்ந்து, விநியோகச் சங்கிலியைக் கட்டமைப்பதற்காக உற்பத்தி மற்றும் சேவை துறைகளில் முதலீடு செய்வது அதிகரித்து வருகின்றது” என்று அவர் கூறினார்.
அறிவுசார் சொத்துரிமையைப் பாதுகாப்பதற்காக, ஒரு சார்பாக வகுக்கப்பட்டுள்ள உலக வர்த்தக நிறுவனத்தின் விதிமுறைகளால் மலிவான விலையில் மருந்துகளை பெறுவதில் உள்ள பன்முகத் தடைகளை அகற்ற வேண்டும் என்று அமைச்சர் கோரிக்கை விடுத்தார்.
(Visitor Counter : 172
பிரதமர் அலுவலகம்
துடிப்புமிக்க குஜராத் உலகளாவிய உச்சிமாநாட்டின் 20 ஆண்டுகள் கொண்டாட்டத்தில் பிரதமர் நிகழ்த்திய உரையின் தமிழாக்கம்
மேடையில் அமர்ந்திருக்கும் குஜராத் ஆளுநர் ஆச்சார்யா தேவ்ரத் அவர்களே, பிரபல முதலமைச்சர் திரு பூபேந்திரபாய் படேல், நாடாளுமன்றத்தில் எனது சகா திரு. சி.ஆர்.பாட்டீல், குஜராத் அரசின் அமைச்சர்கள், தொழில்துறை உலகின் அனைத்து புகழ்பெற்ற நண்பர்கள், பிற பிரமுகர்கள் மற்றும் எனது குடும்ப உறுப்பினர்களே. 20 ஆண்டுகளுக்கு முன் ஒரு சிறிய விதையை விதைத்தோம். இன்று அது இவ்வளவு பெரிய, ஆலமரமாக வளர்ந்துள்ளது. துடிப்புமிக்க குஜராத் உச்சிமாநாட்டின் 20 ஆண்டுகளை நிறைவு செய்யும் இந்த நாளில் இன்று உங்களுடன் இருப்பதில் நான் மிகவும் மகிழ்ச்சியடைகிறேன்.
நண்பர்களே,
20 ஆண்டுகள் என்பது ஒரு நீண்ட காலம். 2001-ம் ஆண்டு ஏற்பட்ட நிலநடுக்கத்துக்குப் குஜராத்தின் நிலைமை இன்றைய தலைமுறை இளைஞர்களுக்குத் தெரிந்திருக்க வாய்ப்பில்லை. நிலநடுக்கத்திற்கு முன்பே, குஜராத் நீண்ட காலம் கடுமையான பஞ்சத்தை எதிர்கொண்டது. அதைத் தொடர்ந்து ஏற்பட்ட நிலநடுக்கத்தில் ஆயிரக்கணக்கானோர் உயிரிழந்தனர். இதனால் லட்சக்கணக்கான மக்கள் பாதிக்கப்பட்டு வீடுகளை விட்டு வெளியேறினர். பஞ்சம், நிலநடுக்கம் தவிர, குஜராத்தில் ஒரே நேரத்தில் மற்றொரு பெரிய சம்பவம் நடந்தது. மாதவ்புரா மெர்க்கன்டைல் கூட்டுறவு வங்கி இடிந்து விழுந்ததால் 133 கூட்டுறவு வங்கிகள் பாதிக்கப்பட்டன. ஒட்டுமொத்த குஜராத்தின் பொருளாதார வாழ்க்கையிலும் குழப்பம் ஏற்பட்டது. ஒருவகையில் குஜராத்தின் நிதித் துறை நெருக்கடியில் இருந்தது.
நண்பர்களே,
துடிப்புமிக்க குஜராத்தின் வெற்றியை அதன் வளர்ச்சிப் பயணத்திலிருந்தும் புரிந்து கொள்ளலாம். 2003 ஆம் ஆண்டில் இந்த உச்சிமாநாட்டில் சுமார் 100 பங்கேற்பாளர்கள் மற்றும் பிரதிநிதிகள் கலந்து கொண்டனர். அது மிகச் சிறிய நிகழ்வு. இன்று இந்த மாநாட்டில் 40,000-க்கும் அதிகமான பங்கேற்பாளர்கள் மற்றும் பிரதிநிதிகள் பங்கேற்கின்றனர். 2003 ஆம் ஆண்டில், இந்த உச்சிமாநாட்டில் ஒரு சில நாடுகள் மட்டுமே பங்கேற்றன; இன்று 135 நாடுகள் இதில் பங்கேற்கின்றன . 2003 ஆம் ஆண்டில் இந்த உச்சிமாநாட்டின் தொடக்கத்தில், சுமார் 30 கண்காட்சியாளர்கள் வந்தனர்; இப்போது 2000-க்கும் அதிகமான கண்காட்சியாளர்கள் இந்த உச்சிமாநாட்டிற்கு வருகிறார்கள்.
நண்பர்களே,
நாட்டிலேயே வேளாண் மற்றும் உணவு பதப்படுத்துதல் துறையில் அதிக முதலீட்டில் குஜராத் முதலிடத்தில் உள்ளது. இன்று, குஜராத்தில் 30,000-க்கும் அதிகமான உணவு பதப்படுத்தும் கூடங்கள் செயல்படுகின்றன.
2047-ம் ஆண்டுக்குள் நாட்டை வளர்ந்த மற்றும் தற்சார்பு நாடாக உலகத்தின் முன்வைக்க உதவும் இதுபோன்ற ஒரு செயல்திட்டத்தை இந்தியா உருவாக்க வேண்டிய நேரம் இது. நீங்கள் அனைவரும் நிச்சயமாக இந்த திசையில் பணியாற்றுவீர்கள், தேவையான நடவடிக்கைகளை எடுப்பீர்கள், நிச்சயமாக முன் வருவீர்கள் என்று நான் நம்புகிறேன். எனது வாழ்த்துக்கள்!
சிறப்பு சேவைகள் மற்றும் கட்டுரைகள்
சுகாதார மேம்பாடு மற்றும் நோய் தடுப்புக்கான சித்த மருத்துவ தீர்வுகளுக்கு தமிழகத்தில் விழிப்புணர்வு பிரச்சாரம்
தொற்றுச் சூழலில், நல்ல ஆரோக்கியத்தைப் பராமரிப்பதற்கும், நோய்களைத் தடுப்பதற்கும் பொதுமக்களிடையே அதிகரித்து வரும் அக்கறையை கவனத்தில் கொண்டு, சென்னை சித்த ஆராய்ச்சி மைய கவுன்சில் , பல்வேறு உடல்நலம் மற்றும் நல்வாழ்வைப் பற்றிய விழிப்புணர்வை ஏற்படுத்த தொடர்ச்சியான நடவடிக்கைகளை மேற்கொண்டுள்ளது. தமிழகத்தில் இந்த நடவடிக்கைகள் வரும் செப்டம்பர், அக்டோபர் மற்றும் நவம்பரில் மேற்கொள்ளப்படவுள்ளன.
ஆயுஷ் அமைச்சகம் 2020 ஆகஸ்ட் 14 ஆம் தேதி தொடங்கிய, நாடு தழுவிய ஆயுஷ் நோய் எதிர்ப்பு பிரச்சாரத்தின் ஒரு பகுதியாக இந்த நடவடிக்கைகள் அமையும்.
இந்தப் பிரசாரத்தில் டிஜிட்டல் தளங்கள் பயன்படுத்தப்படவுள்ளன. அதன்படி, சென்னை சித்த ஆராய்ச்சி மைய கவுன்சில், இந்த மாத இறுதியில் முகநூலில் ஒரு சுவரொட்டி போட்டியைத் தொடங்குகிறது. நோய்த்தொற்றுகள் மற்றும் நோய்களைத் தடுக்க உதவும் சித்த நடைமுறைகளை அடிப்படையாகக் கொண்ட எளிய சுகாதாரத் தீர்வுகளை முன்னிலைப்படுத்தும் சுவரொட்டிகளை போட்டியாளர்கள் வடிவமைத்து, அவற்றை சென்னை சித்த ஆராய்ச்சி மைய கவுன்சிலின் முகநூலில் பதிவிட வேண்டும்.
செப்டம்பர் மாதத்தின் 3வது மற்றும் 4வது வாரத்தில் 2 முக்கிய இணைய கருத்தரங்குகள் நடக்கும். பொதுமக்கள் மற்றும் சித்த மருத்துவர்களுக்கான முதல் கருத்தரங்கில் சித்த மருத்துவ உதவி அதிகாரி டாக்டர்.வி. விக்ரம் குமார் உரையாற்றுவார். திருப்பத்தூரில் உள்ள சித்தா கொரோனா சிகிச்சை மையத்தின் அனுபவம் மற்றும் நோய்தடுப்பில் சித்த மருத்துவத்தின் பங்கு என்ற தலைப்பில் கருத்தரங்கு நடைபெறும். 2வது இணைய கருத்தரங்கு பள்ளி ஆசிரியர்களுக்காக, வேலம்மாள் குழும நிறுவனங்களுடன் இணைந்து நடத்தப்படவுள்ளது. இதில் சென்னையில் உள்ள ஆரோக்கியா சுகாதார பராமரிப்பு நிறுவனத்தின் நிர்வாக இயக்குனர் டாக்டர் ஜி. சிவராமன் உரையாற்றுவார். “நோய்களைத் தடுப்பதற்கான சித்தா செயல்பாட்டு உணவுகள்” என்ற தலைப்பில் இந்த இணைய கருத்தரங்கு நடைபெறும்.
வெளிநோயாளிகளுக்கு சி.சி.ஆர்.எஸ் பிரிவுகளில் தொடர்ச்சியான விழிப்புணர்வு சொற்பொழிவுகள் மற்றும் தமிழ்நாட்டில் செயல்படும் சித்தா கோவிட் பராமரிப்பு மையங்களில் விரிவுரைகள் நடத்த திட்டமிடப்பட்டுள்ளன. கல்வி வீடியோக்கள், விழிப்புணர்வு உரைகள் மற்றும் வானொலி ஆகியவை பிரச்சாரத்தில் சேர்க்கப்பட்டுள்ளன.
புதுதில்லியில் உள்ள ஆயுஷ் அமைச்சகத்தின் இணை செயலாளர் திரு.பி.என்.ரஞ்சித் குமார் வெளியிட்டுள்ள செய்தி குறிப்பில் இது தெரிவிக்கப்பட்டுள்ளது.
•••••••••••••••
(Visitor Counter : 58
குடியரசுத் தலைவர் செயலகம்
வெளிநாடுவாழ் இந்தியர்கள் உலக அளவில் நமது பிம்பமாகவும், சர்வதேச அரங்கில் இந்தியாவின் வளர்ச்சிக்கு காரணமாகவும் விளங்குகிறார்கள்: குடியரசுத் தலைவர் திரு ராம் நாத் கோவிந்த்
வெளிநாடுவாழ் இந்தியர்கள் உலக அளவில் நமது பிம்பமாக விளங்குவதுடன் சர்வதேச அரங்கில் இந்தியாவின் வளர்ச்சிக்குக் காரணமாகவும் விளங்குகிறார்கள். இந்தியா சம்பந்தப்பட்ட சர்வதேச விவகாரங்கள் ஆகட்டும், இந்திய பொருளாதாரத்தை ஊக்குவிக்கும் பொருட்டு மூலதனமோ பண பரிவர்த்தனையோ ஆகட்டும், அவர்கள் இந்தியாவிற்கு உதவிக்கரம் நீட்டுகிறார்கள் என்று குடியரசுத் தலைவர் திரு ராம் நாத் கோவிந்த் தெரிவித்துள்ளார். 16-வது வெளிநாடு வாழ் இந்தியர்கள் தின மாநாட்டின் நிறைவு விழாவில் காணொலி வாயிலாக இன்று கலந்துகொண்டு பேசுகையில் அவர் இதனைத் தெரிவித்தார்.
கடந்த 1915-ஆம் ஆண்டு இதே தினத்தன்று இந்தியாவின் மிகப்பெரும் வெளிநாடு வாழ் இந்தியரான மகாத்மா காந்தி மீண்டும் இந்தியா திரும்பினார் என்று அவர் தெரிவித்தார். நமது சமூக சீர்திருத்தங்கள், சுதந்திர இயக்கத்திற்கு விரிவான அடித்தளத்தை அமைத்துத் தந்ததுடன், அடுத்த மூன்று தசாப்தங்களில் ஏராளமான அடிப்படைத் தன்மைகளில் இந்தியாவை அவர் மாற்றி அமைத்தார். அதற்கு முன்பாக இருபது வருடங்கள் அவர் வெளிநாட்டில் தங்கியிருந்தபோது வளர்ச்சி மற்றும் மேம்பாட்டிற்காக இந்தியா பின்பற்றவேண்டிய கொள்கைகளைக் கண்டறிந்தார். தனிநபர் மற்றும் கூட்டு வாழ்க்கை முறை குறித்த மகாத்மா காந்தியின் குறிக்கோள்களை நினைவு கூரும் தருணமாக வெளிநாடு வாழ் இந்தியர் தினம் அமைவதாக குடியரசுத் தலைவர் குறிப்பிட்டார். இந்தியர் என்னும் உணர்வு, அகிம்சை, எளிமை மற்றும் நீடித்த மேலாண்மை போன்ற மகாத்மா காந்தியின் வழிகாட்டு நெறிமுறைகள் இன்றும் நம்மை வழிநடத்தி செல்வதாக அவர் மேலும் கூறினார்.
வெளிநாடு வாழ் இந்தியர்களுடனான நமது பிணைப்பை புத்துயிர் பெறச் செய்த திரு அடல் பிகாரி வாஜ்பாயின் தொலைநோக்கு பார்வைக்கு நாம் கடமைப்பட்டுள்ளோம் என்று குடியரசுத் தலைவர் கூறினார்.வெளிநாடு வாழ் இந்தியர்கள் தின கொண்டாட்டம் கடந்த 2003- ஆம் ஆண்டு அவர் இந்திய பிரதமராக இருந்தபோது தொடங்கியது.
கொவிட் பெருந்தொற்று குறித்து பேசிய திரு ராம் நாத் கோவிந்த், கடந்த 2020-ஆம் ஆண்டில் பெருந்தொற்றினால் உலகளவில் பெரும் நெருக்கடி ஏற்பட்டதாகத் தெரிவித்தார். சர்வதேச அளவில் பெருந்தொற்றினால் ஏற்பட்ட சவால்களை எதிர்கொள்வதில் இந்தியா முன்னோடியாகத் திகழ்கிறது. பிற நாடுகள் “உலகின் மருந்தகமாக” இந்தியாவை நோக்கும் வகையில் நாம் சுமார் 150 நாடுகளுக்கு மருந்துகளை விநியோகித்துள்ளோம். நமது விஞ்ஞானிகள் மற்றும் தொழில்நுட்பவாதிகள் கொவிட் தொற்றுக்கு எதிராக அண்மையில் தயாரித்துள்ள இரண்டு தடுப்பு மருந்துகள், தற்சார்பு இந்தியா கனவை நனவாக்கும் முயற்சியின் மிகப்பெரும் சாதனையாக அமைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687321
வடகிழக்குப் பகுதி வளர்ச்சி அமைச்சகம்
மணிப்பூருக்கு நிதி ஒதுக்கீடு
வடகிழக்கு மாநிலங்கள் மேம்பாட்டு அமைச்சகம்  மற்றும் வடகிழக்கு கவுன்சில் சார்பில்  பல்வேறு திட்டங்களை செயல்படுத்த மணிப்பூருக்கு கடந்த சில ஆண்டுகளில் ரூ.363.14 கோடி விடுவிக்கப்பட்டுள்ளது, இதில் ரூ.114.99 கோடி 2020-21 ஆம் ஆண்டில் விடுவிக்கப்பட்டுள்ளது. 2021-22 ஆம் ஆண்டில் ரூ.145.24 கோடியும் 2022-23 ஆம் ஆண்டில் ரூ.65.18 கோடியும் 2023-24 ஆம் ஆண்டில்  ரூ.37.73 கோடியும் விடுவிக்கப்பட்டுள்ளது.
2023ஜூன், 30 நிலவரப்படி, வடகிழக்கு சிறப்பு உள்கட்டமைப்பு மேம்பாட்டு திட்டத்தின் கீழ், 4.55 கோடி ரூபாய் பயன்பாட்டு சான்றிதழ்கள் நிலுவையில் உள்ளன. மலைப்பகுதி மேம்பாட்டு திட்டத்தின் கீழ், 9.46 கோடி ரூபாய் பயன்பாட்டு சான்றிதழ்கள் நிலுவையில் உள்ளன. இதுதவிர, வடகிழக்கு கவுன்சில் மேம்பாட்டுத் திட்டத்தின் கீழ் ரூ.8.36 கோடி மதிப்பிலான பயன்பாட்டுச் சான்றிதழ்களும், வடகிழக்கு சாலை மேம்பாட்டுத் திட்டத்தின் கீழ் ரூ.26.15 கோடி பயன்பாட்டுச் சான்றிதழ்களும் 2023 மார்ச் 31 வரை நிலுவையில் உள்ளன.
மாநில அரசுகள் மற்றும் திட்டங்களைச் செயல்படுத்தும் முகமைகளுடன் கூட்டம் நடத்தப்பட்டு  வழக்கமான சந்திப்பின் மூலம் செலவினங்கள், திட்டங்களின் வேகம் மற்றும் நிதி பயன்பாடு உள்ளிட்டவை கண்காணிக்கப்படுகின்றன.
இத்தகவலை மத்திய வடகிழக்குப் பகுதி மேம்பாட்டுத்துறை அமைச்சர் திரு ஜி.கிஷன் ரெட்டி இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.